Ølkokt okse, belgiskfriterte poteter og norsk øl – GODT I GLASSET
GODT I GLASSET
Livet er for kort til å drikke dårlig øl
Menu Close
Home
Den norske ølrevolusjonen
Ølhunden
Ølkokt okse, belgiskfriterte poteter og norsk øl
March 1, 2013Hatland Leave a Comment
Hei! Noen har slaktet en okse! Nå er det mat!
Jeg skal heller innrømme at øl og mat er et relativt uutforsket område på vårt kjøkken, men jeg synes det er spennende. Øl i mat er enda mer spennende. Da jeg for tre uker siden ble servert Carbonnade à la Flamande, en langkokt okse- og løkgryte, i særdeles hyggelig selskap, bestemte jeg meg for at dette må jeg prøve.
Jeg har trålt nettet rundt etter oppskrifter, jeg har dradd kortet både i slakterbutikk, vinmonopol og dagligvarebutikk. Og nå er jeg klar.
Ingenting er så herlig som å se og lukte øl som koker!
Carbonnade à la Flamande er nærmest en nasjonalrett i Belgia. Det er en blanding mellom det sure og det søte, det er okse kokt i flamsk rødøl, og det er en rett som, hvis du forbereder deg godt, lager seg selv.
Carbonnade à la Flamande: Jeg tok utgangspunkt i denne oppskriften, men jeg justerte og modererte litt etter eget hjerte. Og ja, jeg gjorde det med god samvittighet. Det finnes visstnok like mange versjoner av denne retten som det finnes husstander i Belgia, så hvorfor skal det da ikke finnes en egen versjon i Bergen også?
Til to personer trenger du:
Ca. 400-500 gram oksekjøtt (jeg ble anbefalt et solid stykke fra bogen, men jeg er sikker på at det som selges i butikkene som grytekjøtt vil duge som bare det).
et stykke bacon, cirka 100 gram
et par kepaløk
to hvitløksfedd
en gulrot
en loffskive smurt inn med sennep
brunt sukker
usaltet smør
et par spiseskjeer olivenolje
to flasker flamsk rødøl (eller annen type belgisk øl)
oksebuljong
salt og pepper
eventuelt balsamicoedikk
This is what you'll do:
Smelt smør i en stor gryte. Kapp baconet i passe generøse biter, hiv dem i gryten og sprøsteik dem.
Del løkene i to og skjær dem i fine skiver. Etter at baconet er sprøsteikt, kaster du løken i gryten sammen med to spiseskjeer brunt sukker. Nå skal det karamelliseres, det tar tid, minst en halvtime, vær tålmodig. Ta deg en øl mens du venter.
Kutt oksekjøttet i passende biter, sånn cirka fire centimeter tykke. Fyll en frysepose med mel og litt salt og pepper, ha kjøttstykkene i.
Når løken er karamellisert, har du i to finhakkede hvitløksfedd . La det surre med i et halvt til ett minutt. Ha blandingen på et fat.
Ha en spiseskje olivenolje og en spiseskje smør i gryten. Brun kjøttet på alle sider, på denne måten lukker du smakene inne i kjøttet. Har du mye kjøtt, steik det i flere omganger. Når du er ferdig, ta kjøttet over på en tallerken.
Her justerte jeg oppskriften etter eget hjerte. Jeg hadde to desiliter vann og en oksebuljong i gryten. Bruk en tresleiv og sørg for at du får skrapt opp alle restene av det steikte oksekjøttet. Her er det mye god smak å hente. Reduser til under halvparten.
Ha i øl! Jeg brukte fire desiliter. Jeg tok like deler fra en Rodenbach Grand Cru (en surøl med portvinøse toner) og en Cuvèe des Jacobins Rouge (en klassisk og nydelig belgisk surøl). Du kan også bruke en Chimay Bleu, en kvadruppel eller andre belgiske mørke øl. Men husk at du er ute etter et stikk av noe surt, så da kan det være lurt å justere smaken med balsamicoeddik.
Når ølet er kommet i kok, har du i oksekjøttet, løkblandingen og et par loffskiver med sennep (jeg brukte Dijon Originale) og lar det putre så lenge du har tid til, minst halvannen time. Oksekjøttet blir bare mørere og mørere, dess lengre tid du lar det stå på platen. (Det er egentlig ikke så ulikt kokeprosessen til vår egen fårikål.) Juster underveis med vann, eventuelt mer øl. Du vil ikke at sausen skal bli tykk som grøt. Smak til med salt, pepper og edikk.
Etter å ha spist retten, som smakte fantastisk, kom vi frem til at det hadde vært en fin gryte å ha hele sjalottløk i. Sødmen fra sjalottløken ville sannsynligvis vært en innertier. Det går fint an å bruke mer øl også.
Belgisk husmannskost: Ikke særlig sexy, men fantastisk godt!
Flemish fries: French fries er en historisk misforståelse. Under første verdenskrig var en haug amerikanske soldater i Belgia, og da de de kom hjem fortalte de om dette kulinariske vidunderet av frityrsteikte poteter de hadde spist i Frankrike. Vel, de var ikke i Frankrike, de var i Belgia, men når det offisielle språket blant belgiske soldater var fransk sier det seg selv at to pluss to er fem. Amerikanerne døpte retten french fries, i belgia går den under navnet Vlaamse Frieten eller flemish fries.
Bruk faste poteter. Skrell dem, del dem i avlange halvannen centimeter store biter og ha dem under rennende vann i et par minutter. (Ved å ha potetene under rennende vann vasker du vekk mye av stivelsen i potetene, noe som er en fordel når de skal frityrsteikes.)
Tørk potetene i et kjøkkenhåndkle.
Varm opp en nøytral olje i en gryte. (Ideelt skal du bruke hestefett, og selv om man skulle tro at tilgangen på hestefett er stor for tiden, så er det ikke det.) Vi var to til middag, meg og samboeren, og brukte fem store poteter og en halv liter olje. Oljen skal holde cirka 170 grader. Stikk en tresleiv eller en grillpinne i gryten, når det freser rundt dem er det varmt nok. (Når du varmer opp olje, vær veldig oppmerksom. Tar oljen fyr, ta gryten av platen og ta på et lokk. Det dummeste du gjør – selv om du synes det høres logisk ut – er å prøve å slukke flammen med vann. Jeg vil ikke ha skylden for at du brenner ned huset ditt.)
Ha potetene i, sjekk dem underveis med en fiskespade eller lignende. Når de har fått en gyllen farge, tar du dem opp og legger dem på kjøkkenpapir.
Nå skal du varme oljen enda mer, opp til cirka 190 grader. Ha potetene i igjen, frityrstek dem til de blir smått brune i kantene. Potetene skal være lett crispy på utsiden og passe myke inni.
Tørk potetene på kjøkkenpapir, og server dem sammen med Carbonnade à la Flamande. (Du kan også servere denne retten sammen med en potetstappe eller kokte poteter, og hvis du virkelig vil imponere friterer du en søtpotet sammen med de andre potetene.)
Belgiske surøl: Supergode alene, kjempegode i mat!
Øl! Selvfølgelig serverer du øl til denne retten. Min erfaring med mat og alkohol begrenser seg, merkelig nok, til mat og vin. Min påstand er at mat og drikke er en lagidrett, riktig rødvin kan løfte en god middag opp til nye høyder. Men jeg er altså rimelig grønn på parring av øl og mat. Jeg kontaktet Henning Denstad – han driver eminente og kunnskapsrike Hennings ølblogg og holder øl- og matkurs i regi av Ølakademiet – og han var rundhåndet med tipsene. Han foreslo Leffe Blonde og Nøgne Øs Imperial Brown Ale. Vi prøvde begge, og særlig Nøgne Øs Imperial Brown Ale gjorde lykken! Den karakteristiske sjokoladesmaken i ølet ble dempet av maten, samtidig som kombinasjonen – ja, hva skal jeg si? – gjorde retten til en annen smaksopplevelse enn hva den ville vært uten ølet som sidekick.
Øl og mat skal det definitivt forskes videre på!
—
Lenker: Wikipedia om French Fries, Hennings ølbloggs tre hovedregler når du velger øl til mat.
Share this:
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Related
Øl og mat belgisk surøl, Carbonnade à la Flamande, Cuvèe des Jacobins, flemish fries, Nøgne Ø Imperial Brown Ale, Øl i mat, øl middag, øl og mat, perfekt pommes frites, Rodenbach Grand Cru
Hatland
More Posts
Post navigation
Previous Article← Mørkt, røykfullt og godt fra Vinmonopolet
Next Article"Inden jeg fik øjnene op for livets hårde realiteter" →
Leave a Reply Cancel reply
Your email address will not be published. Required fields are marked *
Comment
Name *
Email *
Website
Notify me of follow-up comments by email.
Notify me of new posts by email.
Følg Godt i glasset på Facebook
Følg Godt i glasset på Facebook
Søk
Search for:
Siste innlegg
Ølet som reddet Nøgne Ø
Fem år med Godt i glasset!
Humlen fyller år
O juleølfestival med din glede!
Vi synger julequad…
Mest lest siste 48 timer
Øl til pinnekjøtt
Gulating med eksklusive juleøl
Ølet som reddet Nøgne Ø
Øl til rakfisk
Å brygge med einer
Kategorier
Kategorier Select Category Anbefalt Artikler Blogg Den norske ølrevolusjonen Historie Kuriosa Meninger Møllaren Velforening/ hjemmebrygging nyheter Om øl/ øltyper Øl og mat Tester Uncategorized
Ordsky
7 fjell bryggeri ABC Brewing alkoholpolitikk Beer Geek Brunch Weasel Bergen Ølfestival bok om øl BrewDog Charlotte Reksten Daae Den norske ølrevolusjonen Espen Lothe Evan Lewis Førde Ølutsal Gahr Smith-Gahrsen Gustav Jørgensen Haandbryggeriet Helge Andre Hafstad Hugo Ivan Hatland Iron Maiden øl James Goulding Jens Eikeset Juleøl Kim Odland Kinn Bryggeri Kjetil Jikiun kollaborasjonsøl Lervig Lervig Aktiebryggeri Lysefjorden Mikrobryggeri Mike Murphy Mikkel Borg Bjergsø Mikkeller Morten Valentin Ejlertsen Norges beste øl Norsk alkoholreklame Nøgne Ø Rolv Bergesen Sammy Myklebust Stian Krog tradisjonsøl verdens beste øl westvleteren 12 Ægir Øl språk ølmonopol øl og mat
Arkiv
December 2016
November 2016
October 2016
September 2016
August 2016
June 2016
March 2016
February 2016
January 2016
December 2015
November 2015
October 2015
September 2015
August 2015
July 2015
June 2015
May 2015
April 2015
March 2015
February 2015
January 2015
December 2014
November 2014
October 2014
September 2014
August 2014
July 2014
June 2014
May 2014
April 2014
March 2014
February 2014
January 2014
December 2013
November 2013
October 2013
September 2013
August 2013
July 2013
June 2013
May 2013
April 2013
March 2013
February 2013
January 2013
December 2012
November 2012
October 2012
September 2012
August 2012
July 2012
June 2012
May 2012
April 2012
March 2012
February 2012
January 2012
November 2011
© 2016 GODT I GLASSET. All rights reserved.
Fashionista by aThemes